

**การประชุมวิชาการระดับชาติด้านวิทยาศาสตร์ เทคโนโลยี และนวัตกรรม ครั้งที่ 3 ประจำปี 2564**

**(3rd National Conference in Science, Technology and Innovation 2021)**

**“วิทยาศาสตร์และเทคโนโลยี สร้างสรรค์นวัตกรรมเพื่อชุมชน”**

**วันที่ 26 มีนาคม พ.ศ. 2564**

**ณ อาคารเรียนวิทยาศาสตร์และห้องปฏิบัติการ (อาคาร 28)**

**ดำเนินการโดย คณะวิทยาศาสตร์และเทคโนโลยี มหาวิทยาลัยราชภัฏเลย**

---------------------------------------------------------------------------------------------------------------------------------

**หลักการและเหตุผล**

คณะวิทยาศาสตร์และเทคโนโลยี มหาวิทยาลัยราชภัฏเลย มีพันธกิจหลักในการจัดการศึกษาและสนับสนุนการทำวิจัยด้านวิทยาศาสตร์และเทคโนโลยีสำหรับคณาจารย์และนักศึกษา โดยนักศึกษาระดับบัณฑิตศึกษาและระดับปริญญาตรีที่เรียนในหลักสูตรวิทยาศาสตรบัณฑิต หรือศาสตร์ใกล้เคียงจะมีการเรียนการสอนที่มุ่งเน้นให้มีการศึกษาค้นคว้า การทดลองทางวิทยาศาสตร์หรือการคิดค้นสิ่งประดิษฐ์ หรือการคิดค้นนวัตกรรมโดยใช้ความรู้ในกระบวนการทางวิทยาศาสตร์ ดังนั้นเพื่อเป็นการเพิ่มศักยภาพของนักศึกษาและคณาจารย์ในการนำเสนอผลงานทางวิชาการ คณะวิทยาศาสตร์และเทคโนโลยีจึงได้จัดโครงการประชุมวิชาการระดับชาติด้านวิทยาศาสตร์ เทคโนโลยี และนวัตกรรม ครั้งที่ 3 เพื่อเป็นการฝึกทักษะในการนำเสนอผลงานทั้งแบบปากเปล่าและแบบโปสเตอร์ต่อที่ประชุมทางวิชาการ เพื่อนักศึกษาจะได้ฝึกเตรียมความพร้อมทางวิชาการก่อนที่จะสำเร็จการศึกษา และคณาจารย์จะได้มีทักษะทางด้านวิชาการและวิจัยเพิ่มขึ้น

**วัตถุประสงค์ของโครงการ**

1. เพื่อสนับสนุนการจัดการประชุมวิชาการระดับชาติ วิทยาศาสตร์ เทคโนโลยี และนวัตกรรม ครั้งที่ 3 ให้นักศึกษาและคณาจารย์ มหาวิทยาลัยราชภัฏเลย และมหาวิทยาลัยอื่นๆ

2. เพื่อสร้างเครือข่ายความเข้มแข็งทางวิชาการให้แก่นักศึกษาระดับปริญญาตรี บัณฑิตศึกษา คณาจารย์และนักวิจัย

**เป้าหมายโครงการ**

1. นักศึกษาระดับปริญญาตรี หรือนักศึกษาระดับบัณฑิตศึกษา ในสถาบันการศึกษาต่างๆ ไม่น้อยกว่า 5 สถาบัน ที่มีการจัดการศึกษาเกี่ยวกับความรู้ในด้านวิทยาศาสตร์กายภาพ วิทยาศาสตร์ชีวภาพ วิทยาศาสตร์สุขภาพ วิทยาศาสตร์ประยุกต์ หรือศาสตร์อื่นๆ

2. คณาจารย์หรือนักวิจัย ในสถาบันการศึกษาต่างๆ ไม่น้อยกว่า 5 สถาบัน ที่มีการจัดการศึกษาเกี่ยวกับความรู้ในด้านวิทยาศาสตร์กายภาพ วิทยาศาสตร์ชีวภาพ วิทยาศาสตร์สุขภาพ วิทยาศาสตร์ประยุกต์ หรือศาสตร์อื่นๆ

**หัวข้อวิจัยที่เปิดรับ**

          เป็นการนำเสนอผลงานวิจัย วิทยานิพนธ์ หรือการศึกษาระดับบัณฑิตศึกษา หรือการศึกษาระดับปริญญาตรี (ซึ่งเป็นส่วนหนึ่งของการศึกษาที่ดำเนินการเสร็จสิ้นแล้ว หรืออยู่ระหว่างการดำเนินการ) ของ คณาจารย์ นักวิจัย นักวิชาการ นิสิต/นักศึกษา และบุคคลทั่วไป จากหน่วยงานภาครัฐและเอกชนที่เกี่ยวข้องกับองค์ความรู้ด้านวิทยาศาสตร์และเทคโนโลยี ใน 4 ด้าน ดังนี้

1. วิทยาศาสตร์กายภาพ
2. วิทยาศาสตร์ชีวภาพ

3. วิทยาศาสตร์สุขภาพ
4. วิทยาศาสตร์ประยุกต์

**ปฏิทินกำหนดการ**

----------------------------------------------------------------------------------------------------------------------------------

|  |  |
| --- | --- |
| **วันที่** | **กิจกรรม** |
| 1 ธันวาคม 2563 -6 มีนาคม 2564 | ประชาสัมพันธ์ เปิดระบบลงทะเบียนส่งบทความฉบับเต็ม และเปิดระบบลงทะเบียนผู้เข้าร่วมงาน เริ่มชำระค่าลงทะเบียน |
| 4 มกราคม - 10 มีนาคม 2564 | ส่งบทความให้ผู้ทรงคุณวุฒิพิจารณาบทความ |
| 4 มกราคม - 10 มีนาคม 2564 | แจ้งผลการพิจารณาตอบรับผลงานวิจัย และแจ้งข้อแก้ไขตามข้อเสนอแนะจากผู้ทรงคุณวุฒิ และผู้วิจัยส่งบทความที่ได้รับการแก้ไขตามที่ผู้ทรงคุณวุฒิแนะนำแล้ว |
| 12 มีนาคม 2564 | ประกาศรายชื่อและลำดับการนำเสนอผลงาน |
| 15 มีนาคม 2564 | วันสุดท้ายของการชำระค่าลงทะเบียน |
| 26 มีนาคม 2564 | งานประชุมวิชาการ |
| พฤษภาคม 2564 | ดาวน์โหลด รายงานสืบเนื่องจากการประชุมวิชาการ (Proceedings) ในระบบออนไลน์ |

**อัตราค่าลงทะเบียนสำหรับผู้นำเสนอผลงาน (ต่อผลงาน)**

 1. นิสิต/นักศึกษาระดับปริญญาตรี 300 บาท

 2. นิสิต/นักศึกษาระดับบัณฑิตศึกษา 600 บาท

 3. อาจารย์/บุคลากรทางการศึกษา/บุคคลทั่วไป 600 บาท

 4. นักศึกษา/คณาจารย์ภายในมหาวิทยาลัยราชภัฏเลย ฟรี

**อัตราค่าลงทะเบียนสำหรับผู้เข้าร่วมงาน**

 1. นิสิต/นักศึกษาระดับปริญญาตรี 200 บาท

 2. นิสิต/นักศึกษาระดับบัณฑิตศึกษา 200 บาท

 3. อาจารย์/บุคลากรทางการศึกษา/บุคคลทั่วไป 500 บาท

4. นักศึกษา/คณาจารย์ภายในมหาวิทยาลัยราชภัฏเลย ฟรี

**ผู้นำเสนอผลงานและผู้เข้าร่วมงานสามารถชำระเงินโดยโอนผ่านบัญชีธนาคารกรุงไทย**

 **ชื่อบัญชี เงินค่าประกัน-รับฝาก มหาวิทยาลัยราชภัฏเลย**

 **เลขที่บัญชี 981-2-72489-3**

**หมายเหตุ**

1. ผู้นำเสนอผลงานจะได้รับป้ายชื่อ กระเป๋า เล่มบทคัดย่อ อาหารกลางวัน 1 มื้อ และอาหารว่างและเครื่องดื่ม 2 มื้อ จำนวน 1 ชุด

2. ผู้เข้าร่วมงานจะได้เล่มบทคัดย่อ ป้ายชื่อ อาหารกลางวัน 1 มื้อ อาหารว่างและเครื่องดื่ม 2 มื้อ จำนวน 1 ชุด ต่อ 1 ท่าน

**เงินรางวัลสำหรับการนำเสนอผลงาน**

|  |  |  |
| --- | --- | --- |
| **ประเภทการนำเสนอ** | **นักศึกษาระดับปริญญาตรี** | **นักศึกษาระดับบัณฑิตศึกษา/นักวิจัย/อาจารย์** |
| **ดีเด่น** | **ดีมาก** | **ดี** | **ดีเด่น** | **ดีมาก** | **ดี** |
| ปากเปล่า | 1,500 บาท | 1,000 บาท | 500 บาท | 2,000 บาท | 1,500 บาท | 1,000 บาท |
| โปสเตอร์ | 1,000 บาท | 700 บาท | 500 บาท | 1,500 บาท | 1,000 บาท | 500 บาท |

**หมายเหตุ**

1. ผู้เข้าร่วมนำเสนอผลงานจะได้รับเกียรติบัตรเข้าร่วมนำเสนอผลงานทุกผลงาน

 2. ผู้นำเสนอผลงานที่ได้รับรางวัลการนำเสนอทุกระดับจะได้รับเงินรางวัลพร้อมเกียรติบัตร